JohanHeinsen/ENO huggingface dataset:
Odense Adresse-Contoirs Efterretninger, 1846-06-25
Den smuk og frugtbar Egn, imellem Kolding og Fredericia, er en Gaard med gode Bygninger og Jorder, med et Areal af 100 Tdr. Agerland, 20 Tdr. Land Eng og 34 Tdr. Land Skov, Alt geometrisk Maal, underhaanden at faae tilkjøbs. Besætningen er 40 Hornqvæg og 7 Heste. Man behager herom at henvende sig til Fuldmægtig Kralund i Kolding. Hørup-Nørgaard, beliggende i Hørup Sogn, Lysgaard Herred, Viborg Amt, af Hartkorn, efter nye Matricul, 4 Tdr. 3 Skpr., og med et Areal af 57 Tdr. Land geometrisk Maal, altsammen af fortrinlig god Bonitet, opdyrket og for Størstedelen bemerglet; thi Mergel haves beqvemt paa Eiendommen. Af Besætning holdes 1 Heste, 18 Stkr. Fæecreaturer og endeel Faar. Bygningerne ere alle solide og nye, for Størstedelen af Grundmuur og beqvemt indrettede til Beboelse for enhver Familie. Beliggenheden er smuk og i Lysgaards Herreds bedste Egn, 2 1/2 Miil fra Viborg og 1 1/2 Miil fra Gudenaae, hvor der er Ladeplads til Randers. - Udenfor Gaarden er et Smedehuus med complet Smederedskab. Denne Eiendom kan, paa Grund af at den er mig temmelig langtfraliggende, underhaanden erholdes billig tilkjøbs, saavel med som uden Besætning, og af Kjøbesummen kan, om ønskes, endeel blive indestaaende i Gaarden. Man behage desangaaende at henvende sig til undertegnede Eier. A. Finderup. Ans Kroe den 6 Juni 1816.
Odense Adresse-Contoirs Efterretninger, 1846-06-25
Landeiendommen Guulsberg1/2 Miil østen for Veile, i Nærheden af dens Fjord og Thyrsbek og ved Chausseen til Horsens og Aarhuus, altsaa i een af Jyllands frugtbareste og skjönneste Egne, paa c. 130 Tdr. Land g. M., hvoraf de 16 Tdr. med Skov og de 4 Eng, er at erholde tilkjøbs. Mergel haves overalt i Overslödighed. Kreatur holdet er for Tiden 6 Heste og 30 Køer. Gaardens 6 Bygninger ere alle nye, og Stuehuset af Grundmuur med Tegltag. Af Kjøbesummen kunne omtrent 2/3 Deel blive indestaaende i Eiendommen og Resten udbetales i Terminer. Man behager at henvende sig enten til Cancellieraad Borck i Veile eller N. J. Binderup. Eieren, Da det ved Auctionen den 5 d. M. gjorte Bud af 3020 Rbd. paa Gaarden No. 81 i St. Jørgensgaden, tilhørende Bager H. Wilkens Enke, ikke ere funden antageligt, saa bliver bemeldte Eiendom, saaledes som samme forud i denne Tidende No. 99, 106 og 116 findes beskreven, efter Eierindens Reqvisition, stillet til nye Auction, som afholdes i Gaarden selv Mandagen den 6 Juli d. A., Formiddag Kl. 11, efter de forhen fremlagte Conditioner, som ere til Eftersyn her paa Contoiret. Odense Auctionscontoir den 20 Juni 1846. Reimuth.
Odense Adresse-Contoirs Efterretninger, 1846-06-25
Da det ved 3die Auction over den Skipper Niels JllumsBoe tilhørende, under No. 95 her i Byen beliggende Gaard gjorte høieste Bud af Arvingerne er forkastet, saa bliver, efter disses Begjæring, bemeldte Gaard stillet til 4de Auction her paa Raadhuset Onsdagen den 1 Juli førstkommende, om Formiddagen Kl. 10, til hvilken Tid absolut Salg vil skee uden flere Auctioners Afholdelse, efter de forhen brugte Conditioner. Lysthavende indbydes. Byefogedcontoiret, Faaborg den 23 Juni 1816. Wiborg. Fyens Stiftsavis, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1846-06-26
Jndhold. Fædrelandet. Offentlige Foranstaltning
Odense Adresse-Contoirs Efterretninger, 1846-06-26
Fædrelandet. Offentlige Foranstaltninger. Under 27 Mai d. A. er der udkommet en Plakat, hvorved det fremtidigen tillades saavel Grossererne som andre berettigede Tømmerhandlere, paa afsondret beliggende og tildeels med Vand omgivne større Pladse i Kjøbenhavn, hvor det af Brandcommissionen erkjendes, at det kan skee uden Fare, at have Oplag af Tømmer og Brædder, samt at det tillige tillades paa saadanne Pladse at oplægge Brændeveed til Salg, dog at der af enhver Pladseier anskaffes og vedligeholdes et Sugeværk samt det nødvendige Mandskab til sammes Betiening. Herved er der gjort en væsentlig Forandring i Brandforordningens 824, som forbyder omtalte Oplag indenfor Staden.
Odense Adresse-Contoirs Efterretninger, 1846-06-26
Efterretninger om ledige geistlige Embeders Jndtægter og de samme paahvilende Byrder: Jelstrup og Lyngby Sognekald i Aalborg Stift, gl. Angivelse 160 Rd., har nu følgende Jndtægter: 1) Korntienden af Sognenes c. 185 Tdr. tiendeydende Hartkorn udgjør, størstedeels efter uforanderlige Bestemmelser, 31 Tdr. 2 Skpr. 3 1 1/2 Fdkr. Rug, 70 Tdr. 5 Skpr. Byg, 59 Tdr. 4 Skpr. 1 1/2 Fdkr. Havre; Tienden ydes in natura, undtagen af 16 Tdr. Hartkorn, som betales efter Capitelstaxt, 2) Qvægtiende c. 7. Rbd. 3) Smaarente 12 Ol Æg, 11 Lpd. Ost og 7 Rbd. 3 Mk. 12 s.; i Fisketiende nogle faa Snese Torsk. 4) Offer og Accidentser 130 Rbd. 5) Præstegaarden, der staaer for Hartkorn efter den nye Matricul 7 Tdr. 3 Fdkr. 1 1/2 Alb., har et Areal af 99 Tdr. Land Ager, Eng og Hede. Den ene Sjettedeel af Bankhæftelsen, stor 197 Rbd. 2 Mk., er indfriet ved offentligt Laan mod 4 pCt., og Actieret i Banken haves for denne Sum. Kaldet nyder særdeles Lettelse i Skatter, og disse samt andre offentlige Afgifter udgjøre c. 30 Rbd. Expencer c. 9 a 10 Rbd.
Odense Adresse-Contoirs Efterretninger, 1846-06-26
2. Kollerup og Vindelev Sognekald i Ribe Stift, gl. Angivelse 300 Rbd., har nu følgende Jndtægter: 1) Præste Korn- og Qvægtiende af begge Sogne har deels efter confirmeret Tiendeforening og deels efter privat Accord udgjort 11 Tdr. Rug, 75 Tdr. Byg og 73 Tdr. Havre, hvorved dog bemærkes, at Oplysning om Vederlaget af 18 Tdr. 5 Skpr. 3 Alb. Hartkorn, ny Matricul, i Kollerup Sogn, ei har kunnet tilveiebringes, og dette Vederlag bliver altsaa en Forøgelse af ovennævnte Tiende. 2) Af Kollerup Sogns Kongetiende nyder Kaldet aarlig 2 1/2 Td. Rug, 4 1/2 Td. Byg og 2 1/2 Td. Havre. 3) Kaldet er beneficeret med Kongetiendens Anpart af Vinde lev Sogns Qvægtiende, hvilken Jndtægt er anslaaet til 6 a 8 Rbd. aarlig. 4) Refusioner 2 Tdr. Rug, 1 Td. Byg og 12 Rbd. 5) Nannest 1 Pd. Ost pr. Td. Hartkorn (efter den nye Matricul c. 211 Tdr., efter den gamle c. 175 Tdr.) 6) Offer og Accidentser c. 150 Rbd. 7) Af en bortsolgt Annergaard haves 2 1/2 Td. Byg, 2 1/2 Td. Havre og 1 Lpd. Smør. 8) Præstegaarden, med Hartkorn efter den nye Matricul 8 Tdr. 6 Skpr. 1 1/2 Alb. frit og 1 Td. 7 Skpr. 1 Fdkr. 2 1/4 Alb. ufrit, har et Areal af c. 135 Tdr. Land, hvoraf c. 22 Tdr. Land er Skov. Brændsel haves i Overflødighed. Skatter og andre offentlige Afgivter samt Expencer udgjøre c. 113 Rbd. Nationalhest holdes. Præsten skal holde Viin og Brød til Kollerup Kirke. Jndløsningssummen for Præstegaarden er 150 Rbd. Blandinger. Man vil maaskee erindre, at, strax efter de svenske og norske Studerendes Besøg her ifjor, udkom i Götheborg en Piece betitlet: "Det nordiska Studentmötet i Kopenhamn, Ar 1845. Det var hermed Udgiverens Hensigt at samle under Et Alt det Passerede, og saavidt muligt meddele alle Taler og Sange. Som Udgiv, selv udtrykker sig skulde Bogens største Fortjeneste være den, at den hurtigt meddeelte det Passerede. Der var altsaa ikke Tale om selvstændig fremsatte Anskuelser og Reflexioner; det Hele skulde blot være en Oversigt. Ja Udg. gik saa vidt i chronologisk Nøiagtighed, at han t. Ex. saa har aftrykt de Mu
Odense Adresse-Contoirs Efterretninger, 1846-06-26
Blandinger. Odense. siknumere, der spilledes ved Studenternes Nærværelse i Tivoli. - En langt interessantere og selvstændigere Beretning er nu for nylig udkommet i Stockholm af den bekjendte Arv. Aug. Afzelius. Den fører Navn af En Dagbog under Studentertoget til Kjøbenhavn. Bogen er tilegnet E. G. Geier og P. D. A. Atterbom.
Odense Adresse-Contoirs Efterretninger, 1846-06-26
Copulerede i Kjøbenhavn: Silke- og Klædehandler Unna og Jfr. Henriques; i Viborg: Capt. v. Mechlenburg og Frøken C. Undall.
Odense Adresse-Contoirs Efterretninger, 1846-06-26
Odense. Man siger, at Hr. og Mad. Orlamundt, ere for i Vinter engagerede ved det Langeske Selskab. (Dagsposterne). Cancellist, Auditeur Dahl. strøm har faaet Ordre til at fungere som Sekretair hos den kgl. Commissarius ved Stænderforsamlingen i Roeskilde. - Sognepræst for Qvong og Lyhne Menigheder, F. C. Bloch, er beskikket til Sognepræst for Grenaa med Annexet Gammelsogn; Copiist J. Hein udnævnt til Fuldmægtig under Generaltoldkammeret. Det er Fregatten "Gesion", som den 13 ds. er ankommen til Cadix, hvor Hs. Kgl. H. Kronprindsen, agtede at gaae iland i nogle Dage; Hs. Kgl. Høihed ventes allerede den 6 Juli tilbage til Kjøbenhavn. Orlogsbriggen "Mercurius" er ankommen til Kjøbenhavn fra Jsland; ligeledes er det russiske Krigsdampskib "Kamschatka", kommende fra Middelhavet, ankret i Renden.
Odense Adresse-Contoirs Efterretninger, 1846-06-26
Ved Communalvalghandlingen i Helsingøer i Tirsdags mødte af Byens 438 stemmeberettigede Borgere ikkun 10, foruden nogle Borgerrepræsentanter, saa at intet Valg kunde foretages.
Odense Adresse-Contoirs Efterretninger, 1846-06-26
Jfølge Flyveposten tog i Onsdags i Kjøbenhavn en ung, ved Toldboden ansat Mand sig af Dage ved et Pistolskud. Aarsagen til dette fortvivlede Skridt er ubekjendt. - Jfølge et Brev fra Fredericia har en derværende Borger ligeledes berøvet sig Livet ved at skyde sig Skjøndt gift Mand havde han indladt sig i ulovlig Forbindelse med et andet Fruentimmer. Følgen af dette Forhold udeblev ikke, og for at skjule den, havde han søgt at forskaffe sig et Brækmiddel hos en Læge. Sagen blev opdaget og af Frygt for Straffen tog han sig selv afdage.
Odense Adresse-Contoirs Efterretninger, 1846-06-26
Fra Nyborg skrives i "Fædrelandet: "Det glæder os at kunne forkynde Lægevidenskabens Venner Udførelsen af en Plan, der for vort militaire Lægevæsen, synes at tilsigte store Resultater. En ung Mand, der i sex Aar har været ansat som Underlæge ved 3die Jægerkorps, og som altsaa er hjemme i Lazarethvæsenet, har faaet Stipendium til at reise til Paris, og efterat han der i nogen Tid har udvidet sine Kundskaber ved militaire Hospitaler, skal han søge Ansættelse som Læge ved Armeen i Algier. Vi kunne vel ikke sige med Vished, om der ved hans Hjemkomst skal indføres gjennemgribende algierske Reformer ved Lazarethvæsenet; men vi formode det, og vi ville ønske, at han maa kunne gjøre denne, for Danmark og ethvert nordisk Riges Lazarether saa umaadelig nyttige, Reise for det efter Reisens Vigtighed saa lille Stipendium, 600 Rbd. aarlig, og at dette i sit Slags saa mærkværdige Project maa faae et lykkeligt Udfald, saameget mere, som det udføres af en Mand, Underlæge Lang, der mulig hverken behøvede at gaae ad Hoffets Vei eller af Skjørteveien, for at vinde Prisen, dersom der havde fundet Koncurrence Sted til dette Stipendium. Kun undrer det os, at han ikke er nævnt iblandt dem, der nyligen have faaet kongelig Understøttelse til Udenlandsreise.
Odense Adresse-Contoirs Efterretninger, 1846-06-26
J Flensborg ere Doctores medicinæ Chemnitz og Høst ved Døden afgaaede.
Odense Adresse-Contoirs Efterretninger, 1846-06-26
Fra Udlandet meldes, at Cardinal Ferretti er udnævnt til Pave. Han var Biskop af Jmola og er født 1792. Cardinal Micara, Decanus i Cardinalcollegiet, er pludselig død i Rom. - Det hedder, at de 3 Skyts magter vil i Krakau indsætte en ny Regjering, bestaaende af 3 Directeurer, En fra hver af Magterne.
Odense Adresse-Contoirs Efterretninger, 1846-06-26
J Berlin har den nordamerikanske Gesandt tilkjendegivet den preussiske Regjering, at de forenede Fristater strax agte at anordne en stræng Blokade af alle mexicanske Havne, saavel ved den mexicanske Havbugt, som ved det stille Hav. (Meddeelt.) Landmænds=Forsamlingen i 1846. (Fortsættelse, see Avisen Nr. 1311)
Odense Adresse-Contoirs Efterretninger, 1846-06-26
Blandt disse fra Hs. Majestæts Samling udstillede Nummere vare endeel udmærkede Landskaber, saasom Stevns Klint af Kierskov, Partie af Hestevangen af Holm, Gurre Ruiner af Richardt, Partie ved Lauter brunnen af J. P. Møller, 2de ditto ved Lyngbye og Frederiksborg, og Berchtesgaden af Sødring, hvilket sidste besad en særegen Magt til at fængsle Øiet; af Søestykker saae Man Havfruen i Stormen den 11 Mai 1832, og Krigsdampskibet Ægir paa Kjøbenhavns Rhed; blandt Genre=Malerierne var en udmærket gammel Sømand af Christensen og en andægtig Matrone af Unna; blandt Portraiterne bør jeg først nævne Hornsylds af vor alt for tidlig tabte Bendz og Thorvaldsens efter Wernet af Helsted; det sidstnævnte billede skriver sig fra et Tidspunkt, da Thorvaldsens physiske og aandige Liv culminerede med hinanden, og den uforlignelige Wernet har gjengivet dette Moment med den geniale Sandhed, der stedse strømmer fra hans Pensel. Et Portrait af Eckersberg, malet af Bærenzen og som jeg for 10 Aar siden saae paa Udstillingen i Kjøbenhavn, var ogsaa hidsendt; dette Malerie har vundet en ganske særegen Betydning, ikke alene som et fortræffeligt Arbeide, men tillige fordi det, skjøndt Bærenzens Receptionsstykke, ikke fandt Naade for det eensoriske Øie; ved at betragte dette udmærkede Kunstprodukt, der staaer langt over mangt et andet, hvorved andre Kunstnere banede sig Indgang til Akademiets Helligdom, synes det mig, som om Eckersberg (jeg mener Portraitet) efter at have betragtet Bærentzens Skizze, den han holder i Haanden, med en forundret Mine spørger Publikum, om det kan begribe Aarsagen, hvorfor Kunstneren ikke ved sit Arbeide blev Medlem af Akademiet. Jeg for mit Vedkommende vilde svare paa Spørgsmaalet, som saa, at hvis Man ikke tør præsumere menneskelige Svagheder hos vore af Kjød og Blod sammensatte Kunstdommere, saa er og bliver Sagen mig ubegribelig; den daværende Præses for Kunstakademiet, der med sit klare Kjenderblik og sin dybe Kunstsands ikke lod sig blænde, har ved at indlemme Maleriet i sin egen Samling lagt en saadan vedbørlig Vurdering, paa Maleriet, at Kunstneren kan lee af den Smaalighed, hvormed dette smukke Arbeide fra andre Sider er angrebet. Af vor fyenske Landsmand Faber var indleveret et Genre=Malerie "Spillerne", et Natstykke, som vidnede om Kunstnerens Flid og Dygtighed, saavel i at benytte Lysets Effekt med Styrke og Sandhed, som i at udtrykke Lidenskaberne i de Handlendes Phystognomier og Stillinger; et billede af ham selv beviste, at Man for at erholde Portraiter af den meest slaaende Liighed, i en smuk Opfatning og Udførelse, ikke behøver at søge Kunstnere udenfor Byens Terrain; han har som bekjendt i de senere Aar leveret flere særdeles vellykkede Alter malerier, og det var derfor i sin Orden, om Kunstneren og Publikum gjorde nærmere og gjensidigt Bekjendtskab. Den fra Kunsthandler Cometer i Hamborg leverede Samling af Kobbere og Lithographier indeholdt endeel gode Sager, men stod dog i sin Heelhed tilbage for tidligere Leveringer; en anden Kunsthandler havde givet Tilsagn, personlig i Paris at skaffe det nyeste og bedste i samme Genre, men imod Vente præsterede han ikke sit Løfte.
Odense Adresse-Contoirs Efterretninger, 1846-06-26
Jndustrie=Udstillingen, min Øiesteen, er en Gjenstand, hvorom jeg helst vil underholde mig med Dig, Min Forkjærlighed for denne Green af Landevirksomhed, er dog ingenlunde begrundet i en ringere Jnteresse for den danske Plov og Harve. Jeg har jo tidligere paa een af vore Himmelbjergstoure, efter ringe Evne besjunget Frue Danias Krøllejern og Redekam (Ploug og Harve) som det kosteligste og bedste Hendes Naade har i sit Tøi lette; men min særegne Jnteresse for Kjøbstad-Jndustrien har tildeels sin Grund deri, at den, ligeoverfor Agerbruget og indtil en vis Grad bliver stedmoderlig behandlet, at Agerdyrkeren er Landets Skjødebarn, medens Kjøbstædhaandværkeren er Stedbarnet, at den blinde Fortuna tager Landbrugeren under Armene, medens hun kun rækker sin lille Finger til Kjøbstædmanden - at denne blinde Gudinde uden det mindste Hovedbrud for Landmanden, og uden nogen Selvvirksomhed fra hans Side, forøger, imedens han sover, hans Eiendoms Værdi til det dobbelte, ja tre og firedobbelte, medens hun under Kjøbstædmandens Slid, Flid og Nattevaagen ikke bringer ham et Skridt videre, end til det Man kalder, fra Haand til Mund; endvidere deri at Kjøbstædmandens Dont i mange Brancher fordrer langt mere Øvelse, større Kunstfærdighed og flere Studier end det simple Landbrug, og endelig deri, at Haandværkernes Flid og Talent bidrager saa betydeligt til at forhøie den huuslige og selskabelige Comforts fremfor hvad Landbrugeren i slig Retning kan virke. Selve Udstillingen beviste i fuld Maade denne sin Overlegenhed. At Hovedstadens Fabrikantere, Kunstnere og Haandværkere dominerede var jo naturligt, idet de mindre Byer kun undtagelsesviis og i enkelte Ting kunne træde i Skranken med Residentsstæderne; men vi havde dog i saa Henseende meget pikante Exempler. Jøvrigt var det fra mange Synspunkter ligesaa gavnligt som behageligt at den kjøbenhavnske Jndustrieforening traadte op ved Landmændsforsamlingen, og at det skete med saa mange og saa smukke Sortiments, som Exempla udviste. I Localet, tvende store Sale i 2den Etage, var Udstillingen ordnet med megen Smag og Orden. J den nedre Etage vare de større Arbeider, saasom Vogne, Brandsprøiter, Avlsredskaber m. m. anbragte, og udenfor Jndustrilokalet bleve alle Besøgende ved Indgangen modtagne af Ploug og Harve som Heroldere i forskjellige Editioner, som det sig hør og bør ved en Landbrugs-Forening. At beskrive Dig alt hvad mærkeligt Udstillingen frembød, hverken kan eller vil jeg, men jeg skal derimod i Almindelighed sige Dig i Contur, (Forts.) hvad der meest udmærkede sig.
Odense Adresse-Contoirs Efterretninger, 1846-06-26
Reisende over Storebelt, fra 22 til 25 Junii. Fra Fyen til Sielland; Capit. Nicolin, Frue C. Langhoff, Guldsmed H. Christensen; Jfrr. S. Christensen, M. og F. Frigast og M. Fabricius; Mad. M. Jørgensen: Hr. Petersen; Mad. D. Henriksen; Handelsbet. Thomsen; Jæger C. Thomsen; Handelsreis. Kofved; Frøkenerne J. Karstens og T. Hoff Slagter Worm; Mad. M. Borchsenius; Kherre Oxholm og Tjener; Jfrr. Ahrenzen og Hagen; Stud. J. Zytphen; Khr. v. Krogh og Kone; Kherre Stemann, Frue C. Radoor; Frøken Saitz; Assessor pharm. Knudsen; Foged Borchsenius og Kone; Møller Rambusch; Cand. theol. Rambusch; Jfr. Wetche; Typograph Barnewitz; Grev Ahlefeldt Laurvig med Frue; Enke mad. Fabricius, Pastorinde Møller og 2 Døttre, Tømmerm. Lindegaard; Handelsreis. G. Petersen; Mad. C. Ranthe og Ernst; Ritmester Govl. Fra Sielland til Fyen: Enkefrue Rampe, Frøkenerne S. Christensen, A. Bülow og Rosenberg; Stamhuusbesidder Hofman (Bang); Forp. Zbega; Handelsfuldm. Bekkevold og Nielsen; Repetiteur Pauli med Familie: Forp. Lange; Jfr. I. og C. Tolstrup; Jnspect. A. Dahl, Propriet. Berg og Hansen; Frue Olsen og Datter; Fuldm. G. Carlsen; Frue C. Rørdam; Underlæge Nue med Familie; Pastor C. Fog og Kone; Baron Blixen Finnecke og Tjener; Grev Bernstorff Gyldensteen og Tjener, Frue Aagaard og Datter; Lieuten. F. Schack; Landmand H. Jessen; Jfr. Prætorius, Møller Rasmussen; Sæbe jyder Lindstrøm; Jfr. S. Røding; Avlsbest. F. Jørgensen; Jfr. M. Røding; Mad. M. Petersen; Jfr. L. Wagner; Sognepræst Leth og Datter, Kjøbmd. J. Borring. Dødsfald. Lieutenant à la suite i Cavalleriet, J. Pingel; Skomager F. Lassen, 76 Aar, og August Ringheim, 14 1/2 Maaned, Alle i Kbhavn; Skomager P. Valentin, i Saxkjøbing, 40 Aar; Cand. phil. X. F. Hage, i Stege, 44 Aar; Jfr. Andrea Krebs, i Ringkjøbing, 30 Aar; Propriet. J. Egholm, i Overklit, 75 Aar; Carl Henneberg, Aalborg, 10 Maaneder.
Odense Adresse-Contoirs Efterretninger, 1846-06-26
Odense Kirkenyt. St. Hans Sogn. Døbte: den 21 Juni, Garversv. H. Zilmers Søn: Carl Frederik Jacob Zilmer; Fadd.: Jfrr. F. og H. Zilmer, Garversv. F. L. og J. Serve. S. D., Tømmersvend S. Sørensens Søn: Søren Sørensen; Fadd.: Barnets Moder, Huusmand R. Hansens Kone, Ungkarl J. Martinsen og Barnets Fader. Den 25de, Hattemagerm. C. Jørgensens Søn: Holger Jørgensen; Fadd. Mad. Hvalsøe og Appelbye, Hattemagerm. Dorch og Farver Thornberg. - Ægteviede: den 20de, Tømmersvend Peder Nielsen og Pigen, Kirstine Poulsen; den 23de, Overlærer Johannes Peter Christian Sick og Jomfrue Anna Margarethe Westeengaard. Død den 19de, Kanalfoged Domd. Værtel Sørensen, 64 Aar. Christian Otto Frederik Demant. Naar Drengen hendøer i den aarle Stund, Da møder han i GudshimmelSaamangen, der forhen fik sit Blund, En ukjendt Børnevrimmel De Alle sige: velkommen heri Her boe vi saa smukt i Stierneskjær."Men Moderen klager: hvorfor dog Saa tidligt trods Kindens Rødme? Ak! Evighedsbien ofte drog Fra Uskyldiges Bryn og Pande, Ved smilende Aaers Vande Sin Honning af Foraarets Sødme! Lad Orgelets dybe, varslende Klang, Kun minde om hvad blier forgjættet, Det er ikke den store Svanesang, Som Bibelen har forjættet. J Himlen bruser et Orgel, som Vil trøste ved Gjensynets Møde; Der kommer en hellig, forventet Dom Over Børn og Forældre døde. Der skal vi Alle samles vist, Moder og Fader og Sønner: Der skal vi boe i en lysere Qvist, Og Aanden vil funkle med klarere Gnist, Og, bøiet for Gud og Jesum Christ, Udfolde sig mildt i Bønner. Carl Bagger.
Odense Adresse-Contoirs Efterretninger, 1846-06-26
AVERTISSEMENTS. Løverdagen den 20 dennes fandt vor kjære Broder, Niels Pedersen, tjenende paa Marggaard, 28 Aar gl., sin Død ved at svømme Heste i en Mergelgrav. Urandsagelige, o Gud! er dine vise Raad, og dine Veie kan ingen udspore. Brønserod den 24 Juni 1846. Den Afdødes Broder. Nylig har forladt Pressen, Gotsches,
Odense Adresse-Contoirs Efterretninger, 1846-06-26
Læsebog for Almueskolerne i Danmark. Udgivet ved Understøttelse af Fyens Stifts litt. Selskab. Sjette Oplag. - 4 Mk. indb. Jndhold: 1. Fortællinger. 2. Om det menneskelige Legeme. 3. Om den menneskelige Siæl. 4. Noget af Naturlæren. 5. Om Himmellegemerne og Tidens Jnddeling. 6 Om Jordkloden i Særdeleshed. 7. Om Luften eller Dunstkredsen. 8. Naturhistorie. 9. Om det borgerlige Selskab. 10. Noget af Menneskeslægtens Historie, især med Hensyn til den christelige Religion. 11. Nogle vigtige Opfindelser til Menneskenes Nytte. 12. Beskrivelse over Danmark og tilhørende Lande. 13 Danmarks Historie.
Odense Adresse-Contoirs Efterretninger, 1846-06-26
Denne almindelig yndede Læsebog, der i de senere Aar har funden en saa velvillig Modtagelse, at den nu har oplevet 6 betydelige Oplag, faaes i de fleste Boglader i Danmark og Norge, i Odense hos Forlæggeren den Hempelske Boghandel.
Odense Adresse-Contoirs Efterretninger, 1846-06-26
Udvalg af Corfarens to første Aargange. Trykt under Ansvar af A. Hoffmann Lind. 1 Rbd., faaes i den Hempelske Boghandel.
Odense Adresse-Contoirs Efterretninger, 1846-06-26
Udpantning. for resterende Communeafgivter af Odense Kjøbstad, for April Qvartal d. A., samt for Bygningsskat for Halvaaret til 1 April 1846 foretages Fredagen den 3 Julii næstkommende og paafølgende Dag; hvilket herved, i Overeensstemmelse med Forordningen af 2 Juni 1830, bekjendtgjøres til Restancedragernes Underretning, med Tilføiende: at Pantegodset strax medtages saavel for disse som for de ældre Restancer, saafremt Samme ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 26 Juni 1846. G. Klaumann.
Odense Adresse-Contoirs Efterretninger, 1846-06-26
Jdet Undertegnede bevidner Hr. adjungeret Distriktslæge, C. Ortmann i Faaborg min oprigtige Tak for hans lykkelige Helbredelse for Steensmerter, hvoraf jeg i flere Aar har lidt og hvorfor jeg forgiæves har søgt Raad hos adskillige andre Læger, tillader jeg mig at henlede mine af denne smertefulde Sygdom lidende Medborgeres Opmærksomhed paa fornævnte Læge, der ved et i den nyere Tid opfundet Jnstrument knuser Steen i Blæren, og derved gjør det muligt at finde Afgang for samme, og som med særdeles Omhu og Utrættelighed tager sig af sine Patienter. Gl. Steenderup i Westerhæsinge Sogn den 15 Juni 1846. Peder Jørgensen. Gaardmand.
Odense Adresse-Contoirs Efterretninger, 1846-06-26
Da Haugholmsbroen, paa Veien imellem Hjerup og Cas lund, den 1 Juli d. A. optages, og en nye Steenkiste i dens Sted opføres, er Veien til den Tid der inpassabel indtil 1 August næstefter, og de Veifarende maae imidlertid passere enten igjennem Kjerte og Ørsberg eller og igjennem Barløse; hvilket herved bekjendtgjøres til alle Vedkommendes Efterretning Wedellsborg Birks Contoir den 22 Juni 1846. H. H. Jeppesen. Disconto-, Amortisations- og Laane Jnstitutet i Fyen.